sonderborg.dk

Kunstudstilling: Julie Nymann: Følg den grønne vej
2026-08-08 12:00 - 2026-11-08 16:00 (Europe/Copenhagen) | Augustiana Kunstpark & Kunsthal, Palævej 10-14, Augustenborg, 6440, Danmark
JULIE NYMANN: FØLG DEN GRØNNE VEJ
Julie Nymann (f. 1987) er tværæstetisk billedkunstner, der arbejder med fotografi, lyd og video. De seneste år har hun i projektet Fordelene ved at være ordblind skabt det, hun selv kalder en ”stolt dyslektisk bevægelse”, hvor ordblindhed italesættes som en superkraft. Nymann bruger både sine egne og andres fortællinger om at være ordblind i sin kunstneriske praksis og arbejder aktivt med at ændre sproget og opfattelsen af dysleksi.
Centralt i Nymanns kunstneriske praksis står farven grøn, som refererer til den nationale ordblindetest. Her anvendes farverne rød, gul og grøn til at identificere ordblinde elever i grundskolen og på ungdomsuddannelser. Den røde farve tildeles ordblinde elever. Nymann mener, at disse farvekoder reproducerer den svære følelse af at blive sat uden for fællesskabet, og hun arbejder derfor specifikt med farvekoderne i sin udstilling på Augustiana Kunsthal.
Til udstillingen skaber Nymann en stedsspecifik fotoinstallation baseret på samtaler med børn og unge fra lokale skoler og uddannelsesinstitutioner. Publikum får samtidig mulighed for selv at bidrage til værket under besøget. De lokale deltagere deler deres erfaringer med dysleksi i en række workshops med Nymann i foråret 2026.
Biografi
Julie Nymann (f. 1987) er tværfaglig billedkunstner og uddannet fra Det Kongelige Danske Kunstakademi (2024). Hun har desuden et certifikat i fotografi fra International Center of Photography, New York (2012). Nymanns værker er allerede blevet udstillet både nationalt og internationalt, og hun har modtaget flere priser. Hun er bestyrelsesmedlem i Ordvrider Advisory Board og rollemodel for Styrk Dine Styrker, hvor hun arbejder for bedre vilkår for mennesker med ordblindhed. Nymanns egen ordblindhed er en drivkraft i udviklingen af hendes praksis, hvor hun arbejder med at skabe et unikt visuelt og sanseligt billedsprog, der udfordrer et tekstcentreret samfund.
Om udstillingen
Udstilling:Julie Nymann: Følg den grønne vej
Fernisering:Lørdag 08.08.2025 kl. 14–16
Periode:08.08.2026 – 08.11.2026
Lokalitet:Augustiana Kunsthal
Entré:Gratis entré
Støttet af:Augustinus Fonden, Statens Kunstfond og Sønderborg Kommune

Yoga for Newcomers
2026-11-06 17:00 - 18:30 | Alsion 2, Alsion 2, Sønderborg, 6400, Danmark
Alsion Yoga Community organizes weekly yoga sessions for newcomers and students, where you can relieve stress, make new friends and reconnect your mind and body.
The yoga sessions are free of charge. Everyone can join, at any level. The instruction is in English.
The classes take place at Alsion 2, 6400 Sønderborg – usually in room M301. If the weather is nice the yoga sessions will take place outside. Therefore, check always Alsion Yoga Community´s facebook page.
If you have any other questions, you can write an e-mail to nas@bib.sdu.dk.
Upcoming yoga sessions:
June: 12, 19 and 26
July and August: no yoga sessions
September: 4, 11 and 25
October: 2, 9, 23 and 30
November: 6, 13, 20 and 27
December: 4, 11 and 18

Musikduellen med Hammer & Cillius
2026-11-06 19:30 | Koncertsalen Alsion, Alsion 2, Sønderborg, 6400, Danmark
Kom med til årtiet duel mellem de to musikelskere Hammer og Cilius, som skal dyste i at lægge det bedste musikkorpsprogram! Hvem har den bedste ouverture? Det bedste march? Den bedste solist?
Det bliver festligt, sjovt og ikke mindst en fryd for ørene!
Hammer og Cilius
Frederik Cilius og Mathias Hammer er den klassiske musiks dynamiske duo. Som musikalske konkurrenter er de kendt som holdkaptajner i ’Den Klassiske Musikquiz’ på DR2, hvor de duellerer om at genkende musik spillet baglæns eller ud fra blot én tone. I radioprogrammet ’Hammer og Cilius’ på P2 er rivaliseringen lagt på hylden, når de to venner formidler deres musikpassion med høj underholdningsværdi. Hammer og Cilius er kendt for deres humor, viden og entusiasme for klassisk musik. De formår at formidle musikken på en levende og tilgængelig måde, der både underholder og oplyser.
Med Frederik Cilius og Mathias Hammer sammen på scenen er der garanti for latter, overraskelser og imponerende viden om klassisk musik.
Frederik Cilius
Frederik Cilius (f. 1986 i Sønderborg) er et dansk multitalent, der markerer sig som satiriker, skuespiller, radio/tv-vært, musikformidler og klarinettist. Han er uddannet fra Det Jyske Musikkonservatorium og Jacobs School of Music ved Indiana University Bloomington. Med sin musikalske baggrund og interesse kombineret med en skarp tunge er han den oplagte underholdende formidler af klassisk musik. Elskere af klassisk musik vil kende ham som blandt andet holdkaptajn i Den Klassiske Musikquiz på DR, radioprogrammet Hammer & Cilius og som en af de operarejsende i DR-serien Operarejsen.
Cilius begyndte sin karriere på DR som vært for klassiske musikprogrammer som “Den Slukkede Mikrofon” og senere “Cilius-Patruljen,” hvor han præsenterede unge musikere. Han har også arbejdet programmer som “Taktløs” på P2 sammen med Allan Gravgaard Madsen.
I 2015 startede Frederik Cilius sammen med Rasmus Bruun det populære satireprogram “Den Korte Radioavis,” hvor han spiller den kontroversielle seniorkorrespondent Kirsten Birgit Schiøtz Kretz Hørsholm. Programmet vandt flere priser og satte Cilius/Bruun på landkortet som et af Danmarks mest prominente satirikerpar.
Frederik Cilius har desuden medvirket i talrige film og TV-serier. Hans alsidige talent, der spænder over satire, skuespil og musik har gjort ham til en markant skikkelse inden for dansk underholdning.
Mathias Hammer
Mathias Hammer (f. 1982) er musikformidler og vært i DR. I radioens P2 har han siden 2010 præsenteret DR Symfoniorkestrets Torsdagskoncerter for både publikum og radiolyttere på P2. Han har skabt podcast-serier om Niels W. Gade, Carl Nielsen og Beethoven. Og han er fast vært i programmet ’Mesterværker’. Frem til 2021 var han, sammen med Frederik Cilius, vært i det populære radioprogram ’Hammer og Cilius’.
Hammer og Cilius er også de to faste holdkaptajner i ’Den Klassiske Musikquiz’ på DR2. I TV er Mathias også vært i musikprogrammer som ’Danmark synger julen ind’, ’DR2 Klassisk’, ’På bølgelængde med Mathias Hammer’ og ’Live fra Højskolesangbogen’.
Mathias Hammer sad i højskolesangbogsudvalget, der udvalgte sangene til den seneste udgave af Højskolesangbogen og holder foredrag og sangarrangementer i hele landet. Han er desuden vært på en række af landets førende klassiske musikfestivaler – såsom Hindsgavl Festival, Copenhagen Opera Festival og Stjernestunder i Tivoli. Som konferencier har Mathias Hammer arbejdet med alle Danmarks symfoniorkestre og førende ensembler.
Mathias er solistuddannet koncertpianist fra Det Jyske Musikkonservatorium i Aarhus i 2011.

When Saints Go Machine SEATED
2026-11-06 20:00 | Sønderborg Teater, Strandvej 1, Sønderborg, 6400
Den genre-brydende elektroniske trio inviterer til en ny og mere nærværende koncertoplevelse.
When Saints Go Machine er kendt for deres storslåede liveproduktioner og intenst pulserende elektroniske univers. Nu skrues der ned for volumen og op for nærværet, når trioen tager på turné med en række siddende koncerter i nogle af landets smukkeste koncertsale.
I centrum står Nikolaj Manuel Vonsild og hans helt særlige stemme. En stemme, der særligt nu får fornyet opmærksomhed, når han medvirker i 2026 sæsonen af Toppen af Poppen til foråret, og som til disse koncerter bliver det bærende instrument.
Med publikum siddende og rummet som medspiller åbner When Saints Go Machine for en mere intim, sårbar og lyttende koncertform. Koncerterne er skabt til sale, hvor akustik og atmosfære forstærker oplevelsen, og hvor musikken kan foldes helt ud.
Deres lydunivers – fra både det anmelderroste seneste album Greatest Escape til hele bagkataloget – får nyt liv, hvor stilheden får plads og pauserne får betydning.
Som Nikolaj Manuel Vonsild selv beskriver det: “Vi holder igen for at kunne give mere.”
When Saints Go Machine – SEATED 2026 er en invitation til at opleve musikken på en ny måde og komme endnu tættere på.
En invitation til at opleve When Saints Go Machine, som du aldrig har hørt dem før.

When Saints Go Machine // Sønderborg Teater
2026-11-06 20:00 - 22:00 | Sønderborg Teater, Strandvej 1, Sønderborg, 6400
When Saints Go Machine – SEATED 2026
Den genre-brydende elektroniske trio annoncerer turné i efteråret 2026 og inviterer til en ny og mere nærværende koncertoplevelse. When Saints Go Machine er kendt for deres storslåede liveproduktioner og intenst pulserende elektroniske univers. Men i efteråret 2026 skrues der ned for volumen og op for nærværet, når trioen tager på turné med en række siddende koncerter i nogle af landets smukkeste koncertsale. I centrum står Nikolaj Manuel Vonsild og hans helt særlige stemme. En stemme, der særligt nu får fornyet opmærksomhed, når han medvirker i 2026 sæsonen af Toppen af Poppen til foråret, og som til disse koncerter bliver det bærende instrument. Med publikum siddende og rummet som medspiller åbner When Saints Go Machine for en mere intim, sårbar og lyttende koncertform. Koncerterne er skabt til sale, hvor akustik og atmosfære forstærker oplevelsen, og hvor musikken kan foldes helt ud. Og deres lydunivers – fra både det anmelderroste seneste album Greatest Escape til hele bagkataloget – får nyt liv, hvor stilheden får plads og pauserne får betydning. Som Nikolaj Manuel Vonsild selv beskriver det: “Vi holder igen for at kunne give mere.” When Saints Go Machine – SEATED 2026 er en invitation til at opleve musikken på en ny måde og komme endnu tættere på. En invitation til at opleve When Saints Go Machine, som du aldrig har hørt dem før.

PIL // Alsion i Sønderborg
2026-11-07 20:00 - 22:00 | Alsion 2, 6400 Sønderborg, Alsion 2, Sønderborg, 6400
Pil annoncerer album og stor efterårsturné – og krænger sit hjerte ud på ‘Cyklen’.
Pil, der netop er blevet offentliggjort som årets åbningsnavn på Roskilde Festivals Orange Scene, og som inden længe toner frem på skærmen i seersuccessen Toppen af Poppen på TV2, har gode nyheder i dag. Med den nye single ‘Cyklen’ annoncerer hun nemlig også et helt nyt album, der udgives inden sommeren, samt en stor albumturné til efteråret, hvor hun kommer rundt i hele landet.
En sang man både kan tude til og synge med på.
I dag udgives singlen, ‘Cyklen’, fra Pils kommende album – en sang, der både indbyder til fællessang og forløsning i nogle af de følelser, som vi alle kan blive ramt af.
“‘Cyklen’ handler om at skulle indrømme, at man er blevet forelsket. Det er en af de mest sårbare situationer man kan komme i, for hvad hvis det ikke er gengældt? Jeg har skrevet sangen ud fra en meget specifik situation, hvor jeg skulle på date i Assistens Kirkegården i København – han kom gående mod mig med sin cykel, og jeg kan huske jeg tænkte wow, jeg er bare helt vild med ham dér”,- fortæller Pil.
‘Cyklen’ er også en sang om at finde sig selv i et andet menneske. I omkvædet lyder det: / Vil du det / Vil du blive her indtil alle andre er gået / Bare lidt endnu /.
“Det er skræmmende at skulle afsløre sine følelser i sådan en situation, hvor det føles som om, alt er på spil. Man søger jo efter et menneske, som man kan forsvinde ind i, og som kan lindre det tomrum, man føler indeni. Hvis følelserne er gengældt, kan man sænke skuldrene, måske tude lidt af ren lettelse og ellers bare nyde, at man har fundet en person, man kan smelte sammen med. Det handler sangen også om,” fortsætter hun.
Nyt album og omfattende efterårsturné: ‘Cyklen’ er tredje single fra Pils kommende album, der udgives inden sommeren 2026. Det bliver Pils tredje studiealbum – hendes første album ‘Kom Vi Flyver Siger Du’ udkom i februar 2022 og i februar 2024 udkom ‘Hvis Du Tør At Drømme’.
“Jeg har virkelig følt alle mine følelser undervejs i den her albumproces. Når jeg tænker tilbage, har jeg både været sur, glad, frustreret, skuffet og håbefuld, mens jeg har skrevet de her sange – og pludselig var det er album. Puha, jeg ville virkelig være et nervevrag, hvis jeg ikke kunne få alle mine tanker ud på den her måde. Derfor glæder jeg mig også helt vildt, til at sangene skal ramme nogens ører, for det plejer at bekræfte mig i, at jeg ikke er den eneste, der sejler lidt rundt i alle følelserne nogle gange,” fortæller Pil.

Onlineberatung auf Deutsch für mögliche Jobzuzügler
2026-11-12 14:20 - 15:30
Spielst du mit dem Gedanken, in der Gemeinde Sønderborg zu arbeiten und zu leben? Dann nehme an unserer Onlineberatung mit dem Zuzüglerservice Sønderborg teil. In der Gemeinde Sønderborg suchen wir insbesondere nach Ingenieure, Gesundheitspersonal (Altenpfleger, Krankenpfleger, Ärzte, Hebammen), Kellner und Köche sowie Handwerker aller Art.
Während der Sitzung erhälst du Informationen zu folgenden Themen:

Jobsuche und Bewerbungswebinare
Dänischkurse
Wohnmöglichkeiten
Kindergärten und Schulen
Kultur- und Freizeitmöglichkeiten

Bei detaillierteren Fragen zu u.a. Steuern, Aufenthaltsgenehmigung, Krankenkasse, Kauf einer Immobilie etc. wirst du an jene Behörden und Instanzen weitergeleitet, die über das nötige Spezialwissen verfügen. Darüber hinaus hast du die Möglichkeit, Fragen zu stellen sowie andere, mögliche Zuzügler aus deutschsprachigen Ländern kennenzulernen.
Unter www.sonderborg.dk/zuzugler findest du viele wertvolle Informationen, die deinen Umzug in die Gemeinde Sønderborg erleichtern. Wir haben auch eine “Schritt-für-Schritt-Anleitung” zur Auswanderung nach Dänemark/Sønderborg für dich zusammengestellt.
Um an der Onlineberatung teilnehmen zu können, muss man das Interesse an einer Arbeit in der Gemeinde Sønderborg haben und sich online anmelden. Du erhälst dann ein Bestätigungsschreiben mit einem Anmeldelink.
Die Onlineberatung findet auf Deutsch und überwiegend an Donnerstagen von 14.20 bis 15.30 Uhr statt.
Termine in 2026 (mit Vorbehalt):
21. Mai, 18. Juni, 16. Juli, 20. August, 10. September, 8. Oktober, 12. November und 10. Dezember 2026.

Janz og Haydns Årstiderne
2026-11-13 19:30 - 21:30 | Koncertsalen Alsion, Alsion 2, Sønderborg, 6400, Danmark
Traditionen tro opfører vi et af de helt store oratorier sammen med Flensburger Bach-Chor og Symphonischer Chor Hamburg under ledelse af Matthias Janz.
I år er det Haydns Årstiderne der står på programmet.
Årstiderne er en hyldest til naturen og livet på landet. Teksten er baseret på en række engelske digte af James Thomson, som beskriver de fire årstider med lyriske landskabsskildringer, landlig aktivitet og festlige højtider.
Fra stormende korsatser til de sarteste fuglefløjt!
Dirigent: Matthias Janz
Solister:Annija Adamsone, sopranMatthias Stier, tenorMatthias Winckhler, bas
Kor:Flensburger Bach-ChorSymphonischer Chor Hamburg
Program:J. Haydn: Årstiderne, oratorium

Sønderborg Sommer Revy - Alletiders juleshow
2026-11-13 20:00 - 22:00 | Sønderborg Teater, Strandvej 1, Sønderborg, 6400
Køb allerede nu din billet til Juleshow 2026!

Nød du juleshowet i år? Eller var du én af de mange der ikke nåede at få billet… Sønderborg Sommer Revy Shows helt eget juleshow, vender tilbage igen næste år! Du kan allerede nu være sikker på at komme med til julefesten: Skynd dig at købe billet, imens der stadig er ledige!

ABSURD // Mejeriet i Sønderborg
2026-11-13 20:00 - 22:00 | Mejeriet, Løngang 2, Sønderborg, 6400, Danmark
ABSURD annoncerer deres første Danmarksturné i efteråret 2026

I efteråret 2026 drager ABSURD på deres første landsdækkende turné – en debutalbumturné med mere end 20 koncerter rundt i hele landet.
Med gennembrudssinglen Anna har bandet for alvor markeret sig som et navn, der samler publikum. Sangen er blevet deres signatur og et naturligt omdrejningspunkt for den kommende turné. Sammen med hittet Danser Alene har Anna været med til at definere ABSURDs udtryk: melodisk, umiddelbart og skabt med blik for både danselyst og eftertænksomhed. Det er sange, der fungerer i høretelefonerne – og som for alvor folder sig ud på en livescene.
Selvom ABSURD har opbygget en markant følgerskare på TikTok og Instagram, er det det levende sammenspil, der er bandets fundament. Live fremstår de som et energisk og velspillende band med tydelig publikumskontakt og et overskud, der løfter sangene og skaber nærvær i rummet.
I 2025 modtog ABSURD Tak Rock Talentprisen på Smukfest – en anerkendelse af bandets stærke liveformat. Prisen placerer dem i selskab med tidligere modtagere som Annika og Kedde og understreger, at ABSURD allerede har bevist deres værd på scenen – og fortsat er i rivende udvikling.
Efterårets turné bliver bandets hidtil største satsning og præsenterer både kendte sange og nyt materiale fra debutalbummet i en koncertoplevelse skabt til spillesteder og koncertsale over hele landet.
“Et utroligt velspillende band med tydeligt overskud og naturlig charme. Sangene vækker lysten til at smile, danse og være i nuet”. Sådan lød juryens ord ved prisoverrækkelsen på Smukfest Live Camp, da ABSURD blev kåret som årets Tak Rock Talent.

Solisterier
2026-11-14 08:00 - 17:00 | Koncertsalen Alsion, Alsion 2, Sønderborg, 6400, Danmark
Sæt X i kalenderen.
Vi arbejder på endnu en fantastisk lørdag eftermiddag med nogle af Danmarks bedste solister. Mere info følger.
Cafe Alsion tilbyder salg af en frokostplatte, kaffe og kage. Det kan være en god ide at bestille på forhånd, da pladserne fyldes hurtigt.
Solisterier er et samarbejde mellem Dansk Solistforbund, Koncertsalen Alsion, Cafe Alsion og Sønderborg Kommune. Læs mere om Solisterier.

Magt for enhver pris
2026-11-14 19:30 | Koncertsalen Alsion, Alsion 2, Sønderborg, 6400, Danmark
Alle kæmper om den. De fleste har mistet den. Hvordan får vi den tilbage? Magten.
Megalomane tech-milliardærer, korrupte politikere og velmenende mellemledere har i en uhellig alliance taget magten fra os. Tilbage står vi med en klode i brand, galoperende skærmafhængighed og et bureaukrati, der vokser hurtigere end ministerpensionerne. Men nok er nok!
I MAGT har vi sat os for at generobre det tabte. Vi vil afsløre kejserens manglende klæder og kortslutte de negative nyhedsstrømme. For så længe vi har blæk i pennen og strenge på guitaren, vil vi insistere på at grine undergangsstemningen lige op i dens latterlige fjæs. Og vi håber, I vil grine med!
Vi giver jer musik. Vi giver jer satire. Vi giver jer MAGT FOR ENHVER PRIS.

Sys Bjerre // Sønderborghus
2026-11-14 20:00 - 22:00 | Sønderborghus, Martin Nyrops Plads 2, Sønderborg, 6400
Sys Bjerre på vej med ny musik og duoturné.
Et barn er kommet til verden. En periode i Thailand, Grækenland og Israel har budt på både nye perspektiver og dykkeroplevelser. Og så er der hunden Allan. Sådan kan de seneste år kort fortalt beskrives for den danske sangskriver og sangerinde Sys Bjerre.
For tre år siden valgte hun at trække stikket fra musikken for at give plads til andre sider af livet. Nu er hun tilbage i Danmark – med kufferten fuld af nye sange og en tydelig lyst til igen at indspille og udgive musik. Hun arbejder i øjeblikket på et nyt studiealbum, som forventes udgivet i løbet af 2026.
Publikum kan også glæde sig til at opleve hende live igen, når hun drager på turné rundt i landet i løbet af året.
Sys Bjerre debuterede i 2008 med albummet Gør Det Selv, der gik direkte ind som nummer ét på den danske albumhitliste og blev nomineret til en Danish Music Award for Bedste Danske Album. Især hittet Malene blev en landeplage – og sangen lever stadig i radioen og i øvelokaler landet over.
Siden har hun udgivet yderligere fire album og i snart to årtier fået danskerne til både at smile og fælde en tåre. Med det danske sprog som sit stærkeste virkemiddel har hun indtaget radiostationer, spillesteder og festivalscener – og endda fundet vej til Højskolesangbogen.
Hendes sange kredser om menneskets finurligheder, vores vaner og de liv, vi lever. Sys Bjerre observerer skarpt og tør både prikke til andre og rette blikket mod sig selv – altid med humor, men med alvor og ægthed lige under overfladen.
På scenen optræder hun i duoformat sammen med guitaristen Mads Reinhold.

Dire Straits Tribute
2026-11-18 19:00 | Sønderborg Teater, Strandvej 1, Sønderborg, 6400
“Uden tvivl Europas bedste Dire Straits-hyldest”
Oplev magien, energien og de uforglemmelige hits fra et af rockhistoriens største bands, når Money for Nothing indtager scenen. Siden dannelsen i 2000 har bandet begejstret publikum i hele Europa med deres imponerende evne til at genskabe den ikoniske Dire Straits-lyd! med respekt, præcision og kæmpe musikalsk overskud.
Med et line-up af topklassemusikere leverer Money for Nothing et sceneshow, der ikke blot er en koncert, men en helstøbt hyldest til Mark Knopfler og hans legendariske band. Publikum bliver taget med på en musikalsk rejse gennem hele kataloget – fra gennembrudshittet Sultans of Swing til klassikere som Brothers in Arms, Walk of Life og selvfølgelig Money for Nothing, der med Sting på gæstevokal skrev historie som den allerførste musikvideo vist på MTV.
Bandets optrædener er blevet hyldet i både presse og blandt fans:
“Tag ikke fejl, de er gode, meget gode!”- The Observer
Money for Nothing har spillet på alt fra intime teaterscener til store festivaler, og i 2010 var de en af hovedattraktionerne på Europas største tribute-festival, ligesom de har delt scene med rocklegender som Roy Wood.
For enhver Dire Straits-fan og alle, der elsker klassisk rock – er Money for Nothing et absolut must see.

Specialklassen
2026-11-19 19:30 | Sønderborg Teater, Strandvej 1, Sønderborg, 6400
I en tid hvor verdensfreden synes at være mere ustabil end en dansk tarm efter karry. I et land hvor ulve og andre kriminelle bander truer styrken i aftenkaffen og sprødheden af morgenbrødet. Og i en verden hvor kønsflydende aktivister med blåt hår generer voksne mænd i lykra med åreknuder – der må man spørge sig selv:
Er det for meget?
Kan vi snart holde til flere ting, der går over vores grænser, og hvem i hede hule
h#%&€ har sat prisen på kærnemælk op med 30 procent?!
Og som om alt dette ikke var nok, så kommer Specialklassen igen på en stor comedy tour rundt i landet!
I snart 20 år har de improviserende komikere Kasper Gattrup, Kasper Le Fevre og Rasmus Søndergaard været leveringsdygtige i helt og aldeles uforberedte shows, hvor publikum, udover at have betalt for billetten, også har måttet fodre de tre midaldrende mænd med inputs og forslag til deres vanvittige scener, sange og sketches, som hver aften fødes for første gang på scenen.Og nu gør de altså igen med showet Er Det For Meget?

Hilal Kaya (TR/DK) // Mejeriet i Sønderborg
2026-11-19 20:00 - 22:00 | Mejeriet, Løngang 2, Sønderborg, 6400, Danmark
Efter at have optrådt og udgivet musik med såvel Kalaha som Aarhus Jazz Orchestra og spillet på nogle af landets mest ikoniske scener, er hun nu klar med eget band og ny musik.
Flankeret af et ekstraordinært hold af musikere bestående af rutinerede kræfter fra bl.a. Sorten Muld, Peter Sommer og Jonah Blacksmith, tilføjer Hilal Kaya en frisk og fascinerende lyd til den danske musikscene.
Med sin unikke kombination af anatolske toner, jazz, roots og afrobeats skabes en stemningsfuld og medrivende oplevelse, der for alvor fanger tryllebinder publikum, som det skete i forrige måned i forbindelse med denne nye konstellation ved Resonator festival i Odense.
For nyligt delte P8 jazz desuden denne smukke optagelse, som led i deres “P8 Jazz Sessions”

https://www.dr.dk/lyd/p8jazz/p8-jazz-sessions-2024/p8-jazz-sessions-2024-2024/p8-jazz-sessions-2024-hilal-kaya-18452454004
https://fb.watch/wmBvHekPVt/

HILAL KAYA LIVE

Søren Bigum – guitar (Peter Sommer, Jonah Blacksmith, Hudna)
Orhan Özgür Turan – oud og ba’lama (Sorten Muld, Ipek Yolu, Hudna)
Søren Poulsen – trommer og percussion (Peter Sommer, Jonah Blacksmith)
Henrik Poulsen – bas (Peter Sommer, Vega Strauss Band)
Hilal Kaya – vokal og akustisk guitar (Haluk Levent, Kalaha, Aarhus Jazz Orchestra)

Mozarts c-mol-messe
2026-11-20 19:30 - 21:30 | Koncertsalen Alsion, Alsion 2, Sønderborg, 6400, Danmark
Mozart skrev sin c-mol-messe i 1782-83. Han var 24-25 år, nygift og forsøgte at skabe sig en karriere i Wien som selvstændig kunstner, en noget risikabel levevej.
Legenden vil, at Mozart havde lovet Gud (eller sin far?) at skrive en stor messe, hvis ægteskabet med Constance blev velsignet af Gud.
Det blev det – og Messe i c-mol blev uropført i 1783, inden den var helt færdig og med hans Constance som solist.
Messen er, som messer skal være, højtidelig, kraftfuld og dramatisk, koret bruser, og solisterne udtrykker længsel efter klarhed og søgen efter mening.

“Mozarts musik har altid berørt mig på grund af dens livlighed, mangfoldighed og elegance. Og som elsker af kormusik ser jeg med glæde frem til denne koncert.” Birgit Bauer

Sopranarien “Et incarnatus est” regnes for et af Mozarts smukkeste øjeblikke overhovedet med en himmelsk trio for fløjte, obo og fagot.
Dirigent: Vincenzo Milletari
Solister:Frederikke Kampmann, sopranNadine Koutcher, sopranIan Marcus Bjørsvik, tenorBas annonceres senere
Kor:Filharmonisk KorVor Frue Cantori
Program:W.A. Mozart: Messe i c-mol

Rikke Thomsen // Sønderborghus
2026-11-20 20:00 - 22:00 | Sønderborghus, Martin Nyrops Plads 2, Sønderborg, 6400
To fantastiske koncerter med Rikke Thomsen – Zeitgeist Tour ’26
Rikke Thomsen har efter en lang solo tour i 2025 samlet hendes band Æ Knajte, og drager i efteråret 2026 ud på en landsdækkende band tour med “Die Ganze Schweinerei” og et nyt fantastisk album i rygsækken.
Rikke Thomsen og Æ Knajte indtager scener landet over med et show, der kombinerer hendes intense live-energi, stærke melodier og tekster med vid & bid. Rikke er en fantastisk artist, der både evner at skildre det nære og personlige, samtidigt med hun har et fabelagtigt blik for dét hun er bygget af, og tiden hun kommer fra.
“Vi glæder os ‘som tumpe’ til at komme ud i efteråret med ny musik i kroppen og hjertet. Det bliver koncerter, hvor der både er noget at synge med på – og noget at tage med hjem,” siger Rikke Thomsen.
Zeitgeist markerer et nyt kapitel for Rikke Thomsen som udøvende artist, og sætter scenen for en koncertsæson, hvor publikum kan forvente både nyt materiale, hendes kendingsmelodier og den fortælleevne, hun er garant for. På scenen leverer Rikke Thomsen og Æ Knajte koncerter med en helt særlig kemi. Som bedste venner både på – og af scenen, fornægter sammenspillet og sammenholdet sig ikke; de når helt ud i hjørnerne af rummet og følelsesregisteret.

Calling all students! Get wet and eat pizza at Humlehøj svømmehal
2026-11-21 13:00 - 17:00 | Humlehøj Svømmehal, Stråbjergvej 1, Sønderborg, 6400, Danmark
Bring your swimsuit for a fun-filled afternoon at Humlehøj swimming pool! Enjoy swimming, water games, and, afterwards, a tasty pizza with friends.
*Pizza included

*Declaration of consent: By registering, you give your consent for the Municipality of Sønderborg to use photos and videos of you, taken and recorded in connection with this event, on the municipality´s website and in social media. The municipality points out that this consent can be revoked at any time. Write to the Youth coordinator, lyfa@sonderborg.dk

Heino Fixer En Fest – en del af RytmeRæs // Sønderborghus
2026-11-22 14:00 - 15:00 | Sønderborghus, Martin Nyrops Plads 2, Sønderborg, 6400
Heino Fixer En Fest er en del af RytmeRæs.
Der skal købes billet til både børn og voksne. Børn under 3 år på skødet af en voksen er gratis til RytmeRæs koncerterne.

Heino synes, vi alle sammen trænger til at være glade. Vi skal ikke gå rundt og være triste og bange for noget som helst. Derfor vil Heino holde en fest for børnene og deres forældre. Så han går i gang med at bygge en kæmpestor stjerne, som kan glimte og skabe rammen for en fest med farver og glimmer. Problemet for Heino er, at han ikke er så god til at bygge, som han praler med at være. Han mener selv, at alt, hvad han rører ved bliver til guld, men efterhånden som showet skrider frem kommer Heino i større og større problemer. Han slår sig, falder i tingene og det hele falder helt bogstaveligt sammen om ørerne på ham. Og da han er længst nede, så må børnene hjælpe ham. Og heldigvis får de sammen skabt en fest, hvor alle kan danse og have det sjovt.

The Julekalender
2026-11-24 19:30, 2026-11-25 19:30, 2026-11-26 19:30 | Sønderborg Teater, Strandvej 1, Sønderborg, 6400
Oluuuuf, a står under a mistelteeen!
The Julekalender som teater er lige, som du kender den fra TV. De tre nisser Fritz, Hansi og Gūnther bliver sendt til en gammel nissehule i Jylland nær Oluf og Gertrud Sands hus. Deres mission er at finde nøglen til spilledåsen, der holder nissen Gammel Nok i live. Med sig har de Den Store Bog, som indeholder svar på næsten alt, og endelig ikke må falde i den onde Nåsåers hænder. Men en dag banker en mystisk mand ved navn Benny på døren til Oluf og Gertrud Sand, og han har skumle planer…
Glæd dig til et gensyn med Gertruds store kasse med julepynt og “æ mistelten”. Skuespillerne Gordon Kennedy, Niels Olsen og Christian Damsgaard indtager scenen som de velkendte karakterer..

Orange Dage 2026
2026-11-25 15:00 - 19:30
Kvindeparaplyen markerer traditionen tro Orange Dage 27. november 2026 med optog og arrangement i Frivillighedens Hus.
Orange Dage er FN’s kampagne for “Stop vold mod kvinder”, som markeres hvert år i perioden 25. november til 16. december. I Sønderborg har vi udstilling i Frivillighedens Hus og Multikulturhuset, og rundt om i byen er skulpturer dekoreret med orange bånd og QR-koder.

Julearrangement Haveselskabet Sønderborg
2026-11-25 19:00 - 22:00 | Frivillighedens Hus, 6400 Sønderborg, Perlegade 50, Sønderborg, 6400
Anni Henry Christensen fra Annis blomster giver os tips og ideer til, hvordan vi kan pynte op til jul. Flere dekorationer udloddes i amerikansk lotteri.
Pris medlemmer 80 kr.
Pris ikke medlemmer 130 kr.
Kaffe/te og kage er med i prisen.
Betaling sker på stedet.
Tilmelding til Birgit Damm på tlf. 2249 2295/birgit@da2m.dk

Nikolaj Stokholm (EKSTRA)
2026-11-26 18:30 | Koncertsalen Alsion, Alsion 2, Sønderborg, 6400, Danmark
Nikolaj Stokholm gæster Koncertsalen Alsion med sin nye turne, Feat. Stokkefar.
Så sker det endelig! Dét, som en hel nation har ventet på.
I denne tid, hvor man bare har brug for at sætte sig ned, grine og glemme alt omkring sig, er der kun én, som kan løse denne umulige opgave. Og det er gode gamle Nikolaj Stokholm.
Med tre succesfulde shows bag sig er forventningerne enorme. Og det ved han godt.
”For at være 100 % sikker på, at du får dit livs sjoveste aften, tager jeg selvfølgelig også den uforudsigelige Stokkefar med på scenen. Er det den samme person? Ingen ved det. Alle spørger. Men du spørger ikke – for du skal jo se det.”
Nikolaj Stokholm har taget dansk komik med storm. Siden debuten i 2007 er han blevet en af landets mest folkekære entertainere med sin skæve, selvironiske og uforudsigelige humor. Hans særlige evne til at balancere det skøre med det hjertevarme har gjort ham til en publikumsfavorit på tværs af generationer.
Hele Danmarks Stokkefar har fyldt spillesteder og koncertsale over hele landet, turneret med tre storsælgende onemanshows – det seneste solgte 120.000 billetter – og har dermed cementeret sin position som en af landets mest populære komikere.
Nu er han så klar med sit fjerde onemanshow, som han selv lover bliver det sjoveste til dato. Og hvis man kender Nikolaj Stokholm ret, er det ikke bare en tom kliché, men et løfte, han ikke har tænkt sig at løbe fra.

BESKED FRA AULA
2026-11-26 19:30 - 2027-01-26 22:00 | Sønderborg Teater, Strandvej 1, Sønderborg, 6400
Folkeskolen er noget vi er sammen om – eller?

Pauline // Sønderborghus
2026-11-26 20:00 - 22:00 | Sønderborghus, Martin Nyrops Plads 2, Sønderborg, 6400
Pauline tjekker ind med Danmark og annoncerer ny turné i efteråret 2026

Med ny musik på vej vender Pauline tilbage til landevejene og tjekker ind med sine fans landet over. I efteråret 2026, møder hun publikum i øjenhøjde over 8 aftener, med fællessang og nærvær, og du kan opleve hende på Sønderborghus 26. november.
Med sit ærlige, poetiske tekstunivers og en stemme, der rammer direkte i hjertekulen, har Pauline etableret sig som en af de mest nærværende stemmer på den danske popscene. Hendes debutalbum Noget For Nogen blev mødt med stor anmelderros, blandt andet fra GAFFA, der beskrev hendes musik som – “når vildt og voldsomt møder sart og skrøbeligt og skaber den perfekte, kuldegys fremkaldende balance”.
Siden har Pauline udgivet singlerne Undskyld og Nem at holde af, og senest har hun optrådt til Danmarks Indsamlingen i 2026.
Nu er hun klar til at åbne et nyt kapitel:
“Det her er starten på et nyt kapitel med ny musik og et album på vej. Vi vil gerne tjekke op, høre om alt er ok og dele en skøn aften med jer!” – Pauline.
Pauline er kendt for sine nærværende koncerter, hvor publikum inviteres helt tæt på. Her udfolder hun ærlige og personlige fortællinger om livet, kærligheden og hverdagens udfordringer. I efteråret 2026 tager hun det fællesskab med ud på landevejen igen. Denne gang med nye sange og nye perspektiver. Den første nye udgivelse fra Pauline landede 8. maj 2026, og bliver forsmagen på hendes kommende andet studiealbum, Første gang for anden gang.

Jacob Bellens // Mejeriet i Sønderborg
2026-11-28 20:00 - 22:00 | Mejeriet, Løngang 2, Sønderborg, 6400, Danmark
Fra den lille landsby til de større scener ude i verden – Jacob Bellens har altid gået sine egne veje. Allerede som teenager begyndte han at skrive sange – drevet af en indre uro og en nysgerrighed på livet, som stadig klinger i hans musik i dag. Med sin karismatiske vokal, poetiske tekster og sit brede musikalske spænd har han markeret sig som en kunstner, der både tør være skrøbelig og storslået på samme tid.
Den 20. februar udgiver han singlen “Din historie” – en indadvendt og insisterende sang om personlig agens, rastløshed og det at være i bevægelse uden at kende destinationen. For første gang synger Bellens på dansk. Efter mange år med engelsksprogede udgivelser og koncerter i udlandet vender han nu blikket – og stemmen – mod modersmålet.
Det er et skifte, der mærkes. På dansk bliver det mere sårbart, mere direkte. Ordene står tættere på. Næsten for tæt. Men også helt rigtigt. Overgangen krævede en ny tilgang til stemmen:
“Jeg havde ikke en stemme, der sang på dansk – den skulle jeg finde,” fortæller han.
“Din historie” kredser om erkendelsen af, at der ikke findes nogen manual. Ingen ydre redningskrans. Man bestemmer selv, mens man er i gang. Livet skrives i realtid – minut for minut – og vejen opstår, mens man kører. Sangen bevæger sig i et næsten drømmende, græsk inspireret rum, hvor fortid, nutid og fremtid flyder sammen.
Tematisk dykker nummeret ned i det underbevidste og spirituelle. Det handler ikke om målet, men om processen. Om følelsen af at være på vej uden at vide hvorhen – og om at turde stole på selve bevægelsen. Her bliver rastløsheden ikke en hindring, men en drivkraft.
Lyduniverset understøtter stemningen: bevidst monokromt og monotont. Sangen bryder med klassiske strukturer og undgår både tydelige vers og omkvæd. I stedet folder den sig langsomt ud i et ensartet, næsten meditativt rockunivers, hvor en subtil instrumental forskydning først indtræffer mod slutningen – som et stille skift i horisonten.
Med “Din historie” træder Jacob Bellens ind i et nyt kapitel. Ikke med store armbevægelser, men med en insisterende ro. En sang, der ikke giver svar – men giver plads.
